title: Susanna is toloye guazikye (1) (trutca ke Gentileschi)
text: Re batugale cug malyopasik va yoftera va trutca gu Artemisia Gentileschi mea iltrakud, kore gadikye rotir pomamayar, ise va inafa danedira va abditcafa lingesa stinucapa is dere inafa aneyara va mivvexuca kapbure Orazio torigid. Beka bourgon gu Caravaggio wan tir, pune ina va warzaceem vanbureyen gan Annibale Carracci ko Roma nudulaper. Lingesik va kaatoera va Susanna ton evodasa tirka nuve narayar enide va va fitcroti divnedir. Inafo alto tir geltrevafo, don pinta dum jivot is ast, i don pinta gubeon turietavayana gan cug milsaref yambik. Bata keska tuke rukuzaf nitekseem rewan gu lebaca zo seotar.